stanford-oval/wikipedia huggingface dataset:
แลร์รี แซงเงอร์
กิจกรรมระยะหลัง > ซิติเซนเดียม

บทความหลัก: ซิติเซนเดียม
ในงานประชุม Wizards of OS ในเดือนกันยายน ค.ศ. 2006 แซงเงอร์ประกาศเปิดตัวสารานุกรมฐานวิกิอันใหม่ที่มีชื่อว่าซิติเซนเดียม (รูปย่อของ "citizens' compendium") เป็นส้อม (fork) ของวิกิพีเดีย เป้าหมายของเว็บนี้คือแก้ไขข้อบกพร่องที่รับรู้ในวิธีการทำงานของวิกิพีเดีย ไม่อนุญาตให้แก้ไขโดยไม่ระบุตัวตน ผู้ใช้ทุกคนจำเป็นต้องใช้ชื่อจริง และมีกลุ่มผู้เชี่ยวชาญที่มีอำนาจพิเศษ ซึ่งเป็นความพยายามของแซงเงอร์ที่จะสร้างสารานุกรมออนไลน์ที่น่าเชื่อถือโดยอิงจากทุนการศึกษา มีเป้าหมายเพื่อเพิ่มความรับผิดชอบและความเข้มงวดทางวิชาการให้กับบทความ เว็บไซต์พยายามใช้กระบวนการตรวจสอบโดยผู้เชี่ยวชาญและผู้เชี่ยวชาญพยายามที่จะตัดสินใจในข้อพิพาทที่ไม่สามารถแก้ไขได้โดยฉันทามติ
แซงเงอร์ทำนายการเยี่ยมชมเว็บไซต์ที่เพิ่มขึ้นอย่างฉับพลันในซิติเซนเดียมในช่วงครบรอบปีแรกใน ค.ศ. 2007 อย่างไรก็ตาม เว็บไซต์นี้กลับตกต่ำลงและไม่เหลือผู้เชี่ยวชาญส่วนใหญ่ ใน ค.ศ. 2011 Timothy B. Lee ผู้สื่อข่าวจาก Ars Technica รายงานถึงซิติเซนเดียมว่า "ตายในน้ำ" Lee กล่าวว่า การเริ่มต้นที่ล่าช้าของซิติเซนเดียมเป็นข้อเสีย และการเติบโตนั้นถูกขัดขวางโดย "รูปแบบการแก้ไขที่เทอะทะ" ใน ค.ศ. 2014 คณบดี Library Services ของมหาวิทยาลัยวินทร็อปรายงานว่า มีผู้ที่มีความเคลื่อนไหวในซิติเซนเดียมมีน้อยกว่า 100 บัญชี และจำนวนผู้แก้ไขต่อวันอยู่ที่ประมาณ "โหลหนึ่งหรือมากกว่านั้น" ณ เดือนสิงหาคม ค.ศ. 2016 ซิติเซนเดียมมีบทความประมาณ 17,000 บทความ ในจำนวนนี้มี 160 บทความที่ผ่านการตรวจสอบจากผู้เชี่ยวชาญแล้ว
แซงเงอร์ประกาศว่าตนไม่ต้องการเป็นหัวหน้าซิติเซนเดียมถาวรในช่วงต้น ค.ศ. 2007 และหยุดแก้ไขมันในช่วงต้น ค.ศ. 2009 แม้ว่าจะไม่มีการยืนยันคำประกาศนี้ก่อนวันที่ 30 กรกฎาคม ค.ศ. 2009 ที่ Citizendium-l mailing list เขาออกจากการเป็นหัวหน้าบรรณาธิการในวันที่ 22 กันยายน ค.ศ. 2010 แต่กล่าวเพิ่มเติมว่าตนจะสนับสนุนโครงการนี้ต่อไป
ชีวิตส่วนตัว

ในเดือนกุมภาพันธ์ ค.ศ. 2000 ในช่วงที่เวลส์จ้างแซงเงอร์ให้พัฒนานูพีเดีย เขาย้ายบ้านไปที่แซนดิเอโก เขาแต่งงานที่ลาสเวกัสในเดือนธันวาคม ค.ศ. 2001 จากนั้นใน ค.ศ. 2005 เขาและภรรยาย้ายไปที่ซานตาครูซ รัฐแคลิฟอร์เนียเพื่อทำงานให้กับ Digital Universe ณ ค.ศ. 2015 แซงเงอร์อาศัยอยู่ที่ชานเมืองโคลัมบัส รัฐโอไฮโอ ต่อมาใน ค.ศ. 2021 เขาอาศัยร่วมกับภรรยาและลูกชายสองคนที่เรียนที่บ้าน
แซงเงอร์เติบโตขณะนับถือศาสนาคริสต์นิกายลูเทอแรนและเคยไปที่โรงเรียนวันอาทิตย์ แต่ตอนอายุ 16 ปี หันมานับถืออไญยนิยมหลังครอบครัวของเขาหยุดไปโบสถ์ทุกวัน
แซงเงอร์สนับสนุนแนวคิด "baby reading" เขาเริ่มสอนให้ลูกชายอ่านอออกก่อนครบ 2 ขวบ และโพสต์วิดีโอออนไลน์เพื่อสาธิตสิ่งนี้ แซงเงอร์รักดนตรีพื้นเมืองไอริช
บรรณานุกรม

Anderson, Jennifer Joline (2011). Wikipedia: The Company and Its Founders (1 ed.). Abdo Group. ISBN 978-1617148125.
Lih, Andrew (2009). The Wikipedia REVOLUTION: How a Bunch of Nobodies Created the World's Greatest Encyclopedia. New York: Hyperion. ISBN 978-1-4013-0371-6.
Reagle, Joseph Michael (2010). Good Faith Collaboration: The Culture of Wikipedia (1 ed.). Cambridge, Massachusetts: MIT Press. ISBN 978-0-262-01447-2.
แหล่งข้อมูลอื่น

Larry Sanger – Sanger's personal website.
Encyclosphere
Larry Sanger ที่ยูทูบ
แม่แบบ:Wikipedia person user link
Origins of Wikipedia – An essay discussing the origins of Wikipedia.
| --- | --- |
ฐานข้อมูลการควบคุมรายการหลักฐาน :  VIAF 
ภาพจับหน้าจอหน้าหลักของซิติเซนเดียมใน ค.ศ. 2018
เขตสหพันธ์ไซบีเรีย

เขตสหพันธ์ไซบีเรีย
เขตสหพันธ์ไซบีเรีย (รัสเซีย: Сиби́рский федера́льный о́круг; อังกฤษ: Siberian Federal District) เป็น 1 ใน 9 เขตสหพันธ์ของประเทศรัสเซีย เขตสหพันธ์นี้มีพื้นที่รวมทั้งหมด 5,114,800 ตารางกิโลเมตร (1,974,800 ตารางไมล์)* และมีประชากรทั้งหมด 19,256,426 คน (ร้อยละ 72.0 อาศัยอยู่ในเขตเมือง)
ดูเพิ่ม

ไซบีเรีย
แหล่งข้อมูลอื่น

Images of the Siberian Federal District
55°N 83°E﻿ / ﻿55°N 83°E﻿ / 55; 83
บางจาก คอร์ปอเรชั่น

| --- | --- |

โรงกลั่นน้ำมันบางจาก เขตพระโขนง ตั้งอยู่ในที่ดินของกรมธนารักษ์ พื้นที่มากกว่า 100 ไร่ ริมแม่น้ำเจ้าพระยา
ประเภท: บริษัทมหาชนจำกัด
การซื้อขาย: SET:BCP
อุตสาหกรรม: ทรัพยากร
ก่อตั้ง: 8 พฤศจิกายน พ.ศ. 2527 (40 ปี)
สำนักงานใหญ่: 2098 อาคารเอ็ม ทาวเวอร์ ชั้น 8 ถนนสุขุมวิท แขวงพระโขนงใต้ เขตพระโขนง กรุงเทพมหานคร
บุคลากรหลัก: พล.ต.อ.สุวัฒน์ แจ้งยอดสุข (ประธาน) สุรินทร์ จิรวิศิษฎ์ (รองประธาน)   ชัยวัฒน์ โควาวิสารัช (CEO กลุ่ม/กก.ผจก.ญ.)
ผลิตภัณฑ์: น้ำมัน, ก๊าซธรรมชาติ, การกลั่นน้ำมัน
รายได้:  385,853 ล้านบาท (2566)
สินทรัพย์: 340,429 ล้านบาท (2566) 
EBITDA:  41,680 ล้านบาท
 
เว็บไซต์: www.bangchak.co.th
บริษัท บางจาก คอร์ปอเรชั่น จำกัด (มหาชน)  (SET:BCP)  เดิมชื่อ บางจากปิโตรเลียม เป็นกลุ่มบริษัทปิโตรเลียมและพลังงานในประเทศไทย ก่อตั้งเป็นรัฐวิสาหกิจเมื่อ พ.ศ. 2527 และปัจจุบันจดทะเบียนในตลาดหลักทรัพย์แห่งประเทศไทย โดยดําเนินธุรกิจโรงกลั่นและการค้าน้ำมัน ตลอดจนธุรกิจพลังงานยั่งยืนผ่านบริษัทย่อยต่าง ๆ
ประวัติ

บางจากก่อตั้งขึ้นใน พ.ศ. 2527 ในสมัยรัฐบาลพลเอกเปรม ติณสูลานนท์ มีมติให้จัดตั้งและจดทะเบียนนิติบุคคลจัดตั้งบริษัทในวันที่ 8 พฤศจิกายน พ.ศ. 2527 ในชื่อ บริษัท บางจากปิโตรเลียม จำกัด ภายใต้การกำกับดูแลของรัฐมนตรีว่าการกระทรวงการคลัง มีหน้าที่หลักคือดำเนินการกลั่นและผลิตน้ำมันเชื้อเพลิงในประเทศ
ในวันที่ 23 เมษายน พ.ศ. 2536 ได้จดทะเบียนเป็นบริษัทมหาชนในตลาดหลักทรัพย์แห่งประเทศไทย ใช้ชื่อว่า บริษัท บางจากปิโตรเลียม จำกัด (มหาชน) โดยซื้อขายหุ้นในตลาดหลักทรัพย์ฯ ในวันที่ 2 สิงหาคม พ.ศ. 2537
ต่อมากระทรวงการคลัง ได้ลดสัดส่วนการถือหุ้นในบริษัท บางจากปิโตรเลียม จำกัด (มหาชน) ทำให้สิ้นสุดความเป็นรัฐวิสาหกิจตั้งแต่วันที่ 1 ตุลาคม พ.ศ. 2544 ต่อมาเมื่อวันที่ 7 เมษายน พ.ศ. 2560 ได้เปลี่ยนชื่อบริษัทอีกครั้งเป็น บริษัท บางจาก คอร์ปอเรชั่น จำกัด (มหาชน)
เมื่อต้นปี พ.ศ. 2566 (11 มกราคม) บางจากฯ ได้แจ้งต่อตลาดหลักทรัพย์แห่งประเทศไทย ว่าคณะกรรมการบริษัทเห็นชอบให้เสนอที่ประชุมสามัญผู้ถือหุ้นพิจารณาอนุมัติการเข้าซื้อหุ้นสามัญของบริษัท เอสโซ่ (ประเทศไทย) จำกัด (มหาชน) (“เอสโซ่”) จาก ExxonMobil Asia Holdings Pte. Ltd. (“ExxonMobil”) ในสัดส่วนร้อยละ 65.99 ซึ่งได้รับอนุมัติจากผู้ถือหุ้น ในที่ประชุมสามัญผู้ถือหุ้นประจำปี เมื่อวันที่ 11 เมษายน พ.ศ.2566
เมื่อวันที่ 31 ส.ค. 2566 บางจากฯ ดำเนินการชำระราคาซื้อขายหุ้นสามัญของบริษัท เอสโซ่ (ประเทศไทย) จำกัด (มหาชน) ร้อยละ 65.99 ของจำนวนหุ้นสามัญที่ออกและจำหน่ายแล้วทั้งหมดของบริษัทเอสโซ่ (ประเทศไทย) จำกัด (มหาชน) เสร็จสิ้นโดยเครือข่ายสถานีบริการของเอสโซ่ ผลิตภัณฑ์และน้ำมันเชื้อเพลิงอากาศยาน จะเข้ามาเป็นผลิตภัณฑ์ภายใต้แบรนด์บางจาก ต่อมาจาก กลับมาเป็นรัฐวิสาหกิจอีกครั้ง เมื่อวันที่ 8 พฤศจิกายน พ.ศ. 2566 ถึงปัจจุบัน
ภาพรวมธุรกิจ

บางจากประกอบธุรกิจหลักทั้งหมด 5 กลุ่ม ประกอบด้วย ธุรกิจโรงกลั่นน้ำมันปิโตรเลียม ธุรกิจตลาด ธุรกิจผลิตภัณฑ์ชีวภาพ รวมถึงได้ขยายกิจการสู่ธุรกิจผลิตไฟฟ้าจากเซลล์แสงอาทิตย์ที่เป็นพลังงานสะอาดจากธรรมชาติ ธุรกิจสำรวจและผลิตน้ำมันปิโตรเลียม และธุรกิจเกี่ยวเนื่องด้านนวัตกรรม
ภาพรวมธุรกิจ > กลุ่มธุรกิจโรงกลั่นและการค้าน้ำมัน

โรงกลั่นน้ำมันแบบ Complex Refinery มาตรฐานระดับโลก 2 แห่ง คือโรงกลั่นน้ำมันบางจาก พระโขนงและโรงกลั่นน้ำมันบางจาก ศรีราชา จังหวัดชลบุรี โดยมีกำลังการผลิตรวมเกือบ 300,000 บาร์เรลต่อวัน
สามารถผลิตน้ำมันกลุ่มเบนซินและดีเซลซึ่งเป็นน้ำมันที่มีมูลค่าสูงได้เป็นส่วนใหญ่ ผลิตภัณฑ์น้ำมันแก๊สโซฮอล์และน้ำมันดีเซลจากโรงกลั่นน้ำมันบางจากเป็นน้ำมันที่ได้คุณภาพตามข้อกำหนดมาตรฐานยูโร 4 ของภาครัฐ  มุ่งเน้นที่จะเพิ่มประสิทธิภาพด้านพลังงานในกระบวนการผลิต และเพิ่มศักยภาพในการผลิตเพิ่มเติมเพื่อให้เกิดประโยชน์สูงสุดและส่งเสริมกับธุรกิจที่เป็นช่องทางการจัดจำหน่ายของบริษัทฯ
ภาพรวมธุรกิจ > กลุ่มธุรกิจการตลาด

จัดจำหน่ายผ่านช่องทางไปยังภาคอุตสาหกรรม และค้าปลีกน้ำมันผ่านเครือข่ายสถานีบริการกว่า 2,200 แห่ง เสริมด้วยธุรกิจ non-oil เช่น กาแฟอินทนิล น้ำมันหล่อลื่น Furio EV Charger รวมทั้งความร่วมมือกับพันธมิตรด้านอาหาร
ภาพรวมธุรกิจ > กลุ่มธุรกิจพลังงานไฟฟ้าสีเขียว

บริษัทฯ ลงทุนธุรกิจพลังงานไฟฟ้าสีเขียวผ่านการดำเนินการของบริษัท บีซีพีจี จำกัด (มหาชน) ซึ่งดำเนินการผลิตไฟฟ้าทั้งในและนอกประเทศผ่านพลังงานแสงอาทิตย์ น้ำและลม
ภาพรวมธุรกิจ > กลุ่มธุรกิจผลิตภัณฑ์ชีวภาพ

บริษัทฯ ดำเนินธุรกิจผลิตภัณฑ์ชีวภาพ เช่น ธุรกิจเอทานอลและธุรกิจไบโอดีเซล ผ่านบริษัท บีบีจีไอ จำกัด(มหาชน) ซึ่งประกอบธุรกิจผลิตและจำหน่ายเชื้อเพลิงชีวภาพที่ใหญ่ที่สุดแห่งหนึ่งในประเทศไทย โดยมีเป้าหมายเป็นผู้นำด้านผลิตภัณฑ์ชีวภาพมูลค่าสูงและธุรกิจเกี่ยวกับเทคโนโลยีชีวภาพ
ภาพรวมธุรกิจ > กลุ่มธุรกิจทรัพยากรธรรมชาติและพัฒนาธุรกิจใหม่

บริษัทฯ ดำเนินธุรกิจสำรวจและผลิตปิโตรเลียมผ่าน OKEA ASA และดำเนินธุรกิจเกี่ยวข้องกับลิเทียม รวมทั้งนวัตกรรมนอกประเทศไทย
สถาบันนวัตกรรมและบ่มเพาะธุรกิจ

บางจากได้จัดตั้งสถาบันนวัตกรรมและบ่มเพาะธุรกิจ หรือมีชื่อย่อว่า BiiC โดยมีวัตถุประสงค์ในการสร้าง Green Ecosystem เพื่อผลักดันนวัตกรรมต่างๆ โดยเน้นด้านพลังงานสีเขียว (Green Energy) และด้านชีวภาพ (Bio-Based)  นำมาต่อยอดขยายธุรกิจทั้งในประเทศและต่างประเทศจากการวิจัยและพัฒนา จัดการเทคโนโลยีและเครือข่าย พร้อมทั้งบ่มเพาะธุรกิจ Startup สนับสนุนเศรษฐกิจยุค 4.0 โดยมุ่งสู่กลุ่มบริษัทนวัตกรรมสีเขียวชั้นนำในเอเชีย
การพัฒนาที่ยั่งยืน/การดำเนินการเรื่องปัญหาสภาพแวดล้อม

กลุ่มบริษัทบางจากได้ประกาศนโยบายเป้าหมายความเป็นกลางทางคาร์บอน (Carbon Neutrality) ในปี ค.ศ. 2030 (พ.ศ. 2573)และปล่อยแก๊สเรือนกระจกสุทธิเป็นศูนย์ (Net Zero GHG Emission) ในปี ค.ศ. 2050 (พ.ศ. 2593)
นอกจากนี้ ยังได้ก่อตั้ง Carbon Markets Club เพื่อส่งเสริมการซื้อขายคาร์บอนเครดิต สนับสนุนการเปลี่ยนผ่านด้านพลังงาน
ร่วมก่อตั้งภาคีเครือข่ายเทคโนโลยีชีวภาพแห่งอนาคต SynBio Consortium
บางจากฯ ได้รับการประเมินจาก S&P Global ผู้จัดทำการประเมินความยั่งยืนดัชนี Dow Jones Sustainability Indices หรือ DJSI โดยได้รับ S&P Global Sustainability Award 2022 ระดับ Silver Class และได้รับการประเมิน MSCI ESG Rating ระดับ AA ซึ่งเป็นระดับสูงสุดขององค์กรในธุรกิจพลังงานในประเทศไทยที่ได้รับมาอย่างต่อเนื่องตั้งแต่ พ.ศ. 2561
รายชื่อประธานกรรมการ

เรืออากาศโท ศุลี มหาสันทนะ (พ.ศ. 2527-2530)
พลเอก สุนทร คงสมพงษ์ (พ.ศ. 2530-2533)
นาวาอากาศตรี กำธน สินธวานนท์ (พ.ศ. 2533-2535)
นายอรัญ ธรรมโน (พ.ศ. 2535-2539)
พลตำรวจเอก ประทิน สันติประภพ (พ.ศ. 2539-2543)
พลเรือเอก สามภพ อัมระปาล (พ.ศ. 2544-2549)
พลอากาศเอก ชาลี จันทร์เรือง (พ.ศ. 2549-2552)
พลเอก ทนงศักดิ์ อภิรักษ์โยธิน (พ.ศ. 2552-2555)
นายพิชัย ชุณหวชิร (พ.ศ. 2555-2567)
นายประสงค์ พูนธเนศ (พ.ศ. 2567-2568)
พลตำรวจเอก สุวัฒน์ แจ้งยอดสุข (พ.ศ. 2568-ปัจจุบัน)
ผู้ถือหุ้นรายใหญ่

| ลำดับที่ | รายชื่อผู้ถือหุ้น | จำนวนหุ้นสามัญ | สัดส่วนการถือหุ้น |
| --- | --- | --- | --- |
| 1 | บริษัท ไทยเอ็นวีดีอาร์ จำกัด | 240,233,093 | 17.45% |
| 2 | สำนักงานประกันสังคม | 198,307,697 | 14.40% |
| 3 | กองทุนรวม วายุภักษ์หนึ่ง โดย บลจ.เอ็มเอฟซี จำกัด (มหาชน) | 136,586,300 | 9.92% |
| 4 | กองทุนรวม วายุภักษ์หนึ่ง โดย บลจ.กรุงไทย จำกัด (มหาชน) | 136,586,300 | 9.92% |
| 5 | กระทรวงการคลัง | 65,543,767 | 4.76% |
แหล่งข้อมูลอื่น

เว็บไซต์อย่างเป็นทางการ
แผนที่และภาพถ่ายทางอากาศของ บางจาก คอร์ปอเรชั่น
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°41′19″N 100°35′32″E﻿ / ﻿13.6886124°N 100.5921725°E﻿ / 13.6886124; 100.5921725
| ด ค กรัฐวิสาหกิจในประเทศไทย |
| --- | --- | --- |
| พลังงาน |  การไฟฟ้าส่วนภูมิภาค  การไฟฟ้านครหลวง  การไฟฟ้าฝ่ายผลิตแห่งประเทศไทย  บริษัท ปตท. จำกัด (มหาชน)  |  |
| ขนส่ง |  การทางพิเศษแห่งประเทศไทย  การท่าเรือแห่งประเทศไทย  การรถไฟฟ้าขนส่งมวลชนแห่งประเทศไทย  การรถไฟแห่งประเทศไทย  บริษัท ขนส่ง จำกัด  บริษัท ท่าอากาศยานไทย จำกัด (มหาชน)  บริษัท รถไฟฟ้า ร.ฟ.ท. จำกัด  บริษัท วิทยุการบินแห่งประเทศไทย จำกัด  สถาบันการบินพลเรือน  องค์การขนส่งมวลชนกรุงเทพ  |  |
| สื่อสาร |  บริษัท โทรคมนาคมแห่งชาติ จำกัด (มหาชน)  บริษัท ไปรษณีย์ไทย จำกัด  บริษัท อสมท จำกัด (มหาชน)  |  |
| สาธารณูปการ |  การเคหะแห่งชาติ  การประปานครหลวง  การประปาส่วนภูมิภาค  องค์การจัดการน้ำเสีย  |  |
| อุตสาหกรรม |  การนิคมอุตสาหกรรมแห่งประเทศไทย  โรงงานไพ่ กรมสรรพสามิต  การยาสูบแห่งประเทศไทย  โรงพิมพ์ตำรวจ สำนักงานตำรวจแห่งชาติ  องค์การสุรา กรมสรรพสามิต  บริษัท อู่กรุงเทพ จำกัด  |  |
| เกษตรและ ทรัพยากรธรรมชาติ |  องค์การตลาดเพื่อเกษตรกร  องค์การสวนพฤกษศาสตร์  องค์การส่งเสริมกิจการโคนมแห่งประเทศไทย  องค์การสะพานปลา  องค์การอุตสาหกรรมป่าไม้  การยางแห่งประเทศไทย  |  |
| พาณิชย์และบริการ |  การท่องเที่ยวแห่งประเทศไทย  บริษัท ธนารักษ์พัฒนาสินทรัพย์ จำกัด  บริษัท สหโรงแรมไทยและการท่องเที่ยว จำกัด  สำนักงานสลากกินแบ่งรัฐบาล  องค์การคลังสินค้า  องค์การตลาด  |  |
| สังคมและเทคโนโลยี |  การกีฬาแห่งประเทศไทย  สำนักงานธนานุเคราะห์ กรมพัฒนาสังคมและสวัสดิการ  องค์การพิพิธภัณฑ์วิทยาศาสตร์แห่งชาติ  องค์การเภสัชกรรม  สถาบันวิจัยวิทยาศาสตร์และเทคโนโลยีแห่งประเทศไทย  องค์การสวนสัตว์แห่งประเทศไทย  |  |
| สถาบันการเงิน |  บรรษัทประกันสินเชื่ออุตสาหกรรมขนาดย่อม  ธนาคารพัฒนาวิสาหกิจขนาดกลางและขนาดย่อมแห่งประเทศไทย  ธนาคารเพื่อการเกษตรและสหกรณ์การเกษตร  ธนาคารเพื่อการส่งออกและนำเข้าแห่งประเทศไทย  ธนาคารออมสิน  ธนาคารอาคารสงเคราะห์  ธนาคารอิสลามแห่งประเทศไทย  |  |
| อดีตรัฐวิสาหกิจ |  บริษัท กระสอบอิสาน จำกัด  บริษัท ทิพยประกันภัย จำกัด (มหาชน)  บริษัท นารายณ์ภัณฑ์ จำกัด  บริษัท บางจาก คอร์ปอเรชั่น จำกัด (มหาชน)  บริษัท ไม้อัดไทย จำกัด  บริษัท ส่งเสริมธุรกิจเกษตรกรไทย จำกัด  บรรษัทบริหารสินทรัพย์สถาบันการเงิน  องค์การรับส่งสินค้าและพัสดุภัณฑ์  องค์การแก้ว  องค์การเหมืองแร่ในทะเล  องค์การทอผ้า  องค์การผลิตอาหารสำเร็จรูป  องค์การอุตสาหกรรมห้องเย็น  องค์การบริหารสินเชื่ออสังหาริมทรัพย์  องค์การแบตเตอรี่  องค์การฟอกหนัง  บริษัท ไทยเดินเรือทะเล จำกัด  สำนักงานกองทุนสงเคราะห์การทำสวนยาง  องค์การสวนยาง  บริษัท การบินไทย จำกัด (มหาชน)  บรรษัทตลาดรองสินเชื่อที่อยู่อาศัย  บริษัท กสท โทรคมนาคม จำกัด (มหาชน)  บริษัท ทีโอที จำกัด (มหาชน)  |  |
| อดีตรัฐวิสาหกิจ ประเภทอื่น ๆ* |  ธนาคารนครหลวงไทย  ธนาคารเอเชีย  ธนาคารศรีนคร จำกัด (มหาชน)  ธนาคารไทยธนาคาร จำกัด (มหาชน)  ธนาคารกรุงไทย จำกัด (มหาชน)  |  |
* หมายเหตุ: เป็นองค์กรที่กองทุน FIDF เคยถือหุ้น หรือถือหุ้นอยู่เกินกว่าร้อยละห้าสิบ ซึ่งภายหลังในปี 2563 มีการตีความว่ากองทุนฯ ไม่ใช่หน่วยงานราชการหรือรัฐวิสาหกิจ ส่งผลให้องค์กรที่กองทุนฯ ถือหุ้นเกินร้อยละห้าสิบ (ธนาคารกรุงไทย) สิ้นสภาพการเป็นรัฐวิสาหกิจ
ครันช์เบส

| --- | --- |

ประเภท: ฐานข้อมูล
ภาษาที่ใช้ได้: ภาษาอังกฤษ
เจ้าของ:   TechCrunch (พ.ศ. 2550–พ.ศ. 2558)  Crunchbase, Inc. (พ.ศ. 2558–ปัจจุบัน) 
สร้างโดย: ไมเคิล อาร์ริงตัน
พนักงาน: 153 (พ.ศ. 2562)
ยูอาร์แอล: www.crunchbase.com 
เชิงพาณิชย์: ใช่
ลงทะเบียน: ไม่จำเป็น
เปิดตัว: 17 พฤษภาคม 2007; 17 ปีก่อน (2007-05-17)
สถานะปัจจุบัน: ออนไลน์
ครันช์เบส (อังกฤษ: Crunchbase) เป็นบริษัทที่ให้ข้อมูลเมต้าดาต้าทางธุรกิจที่เกี่ยวกับบริษัทเอกชนและบริษัทมหาชน เนื้อหาประกอบด้วยข้อมูลการลงทุนและเงินทุน สมาชิกผู้ก่อตั้งและบุคคลในตำแหน่งผู้นำ การควบรวมกิจการ ข่าวสาร และแนวโน้มของอุตสาหกรรม และองค์กรในเครือของธุรกิจนั้น ๆ
ประวัติ

ครันช์เบส ก่อตั้งขึ้นในปี 2550 โดย ไมเคิล อาร์ริงตันในฐานะฐานข้อมูลภายนอกเพื่อติดตามข้อมูลของสตาร์ทอัพที่นำเสนอในบทความบนเว็บไซต์ TechCrunch
ในเดือนกันยายน 2010 เอโอแอลได้เข้าซื้อกิจการ TechCrunch และ ครันช์เบสในฐานะบริษัทหนึ่งในพอร์ตโฟลิโอของ TechCrunch
ในเดือนพฤศจิกายน 2013 เอโอแอลได้เข้าโต้แย้งกับบริษัทสตาร์ทอัพ Pro Populi เกี่ยวกับการใช้ชุดข้อมูลครันช์เบสทั้งหมดในแอปที่ Pro Populi พัฒนาขึ้น แม้จะเผยแพร่ข้อมูลภายใต้ใบอนุญาตระบุแหล่งที่มาของครีเอทีฟคอมมอนส์  CC-BY แล้วก็ตาม Pro Populi เป็นตัวแทนจาก มูลนิธิ Electronic Frontier Foundation  ในที่สุดเอโอแอลก็ยอมรับว่า Pro Populi สามารถใช้ชุดข้อมูลต่อไปได้ แต่นำใบอนุญาต CC BY-NC มาใช้สำหรับการแก้ไขในอนาคต  ณ เดือนสิงหาคม 2019 สแน็ปช็อตของชุดข้อมูล 2013 ยังคงพร้อมให้ดาวน์โหลดภายใต้ใบอนุญาต CC-BY บนเว็บไซต์ Crunchbase
ในปี 2014 ครันช์เบสได้เพิ่มศูนย์บ่มเพาะ พันธมิตรร่วมลงทุน และฟีเจอร์บอร์ดผู้นำในฐานข้อมูลสตาร์ทอัพ
ในปี 2558 ครันช์เบสแยกจากเอโอแอล/ Verizon / TechCrunch และเปลี่ยนเป็นแบบส่วนตัว  ในเดือนกันยายน 2558 Crunchbase ได้ประกาศระดมทุน 6.5 ล้านดอลลาร์ร่วมกับการแยกบริษัท ตามด้วยรอบ 2 ล้านดอลลาร์ในเดือนพฤศจิกายน ในปี 2559 บริษัทพยายามที่จะแสดงการแยกตัวจาก TechCrunch โดย การถอดชื่อออก (โดยที่ "B" ใน "Base" ตอนนี้ถูกแสดงเป็นตัวอักษรตัวเล็ก) และเปิดตัวผลิตภัณฑ์แรก นั่นคือฐานข้อมูล Crunchbase Pro แบบชำระเงิน.  ในเดือนเมษายน พ.ศ. 2560 ครันช์เบสได้ประกาศ Series B มูลค่า 18 ล้านดอลลาร์จาก Mayfield Fund  ในเวลาเดียวกัน Crunchbase ได้เปิดตัวผลิตภัณฑ์ใหม่สองรายการ ได้แก่ Crunchbase Enterprise และ Crunchbase สำหรับแอปพลิเคชัน
ในปี พ.ศ. 2561 ครันช์เบสได้เปิดตัว "Crunchbase Marketplace"  ในเดือนตุลาคม พ.ศ. 2562 ครันช์เบสได้ประกาศซีรีส์ C มูลค่า 30 ล้านดอลลาร์ นำโดย Omers Ventures ผู้สนับสนุนที่มีอยู่ Emergence, Mayfield, Cowboy Ventures และ Verizon ก็เข้าร่วมด้วย
สินค้า

ซอฟต์แวร์ของบริษัทประกอบด้วยเครื่องมือสำหรับการวิเคราะห์การลงทุน การวิเคราะห์แนวโน้ม ตรวจสอบปริมาณการใช้เว็บ และการตลาด ยังมีข่าวสารเกี่ยวกับสตาร์ทอัพอีกด้วย  Crunchbase Pro เป็นเครื่องมือค้นหาเชิงลึก
โลโก้เดิมของ Crunchbase ใช้ก่อนเปลี่ยนชื่อจาก CrunchBase เป็น Crunchbase
นูออรา

| Nouera |
| --- | --- |
ที่เกิด: โซล, เกาหลีใต้
แนวเพลง: เคป๊อป
ช่วงปี: ค.ศ. 2024 (2024)–ปัจจุบัน
ค่ายเพลง: Nouer Entertainment

สมาชิก:  กีฮย็อน  จุนพโย  ฮย็อนจุน  ยูซ็อบ  หลิน  ปิงฟาน  มิราคุ 

เว็บไซต์: nouer-ent.com/NouerA
นูออรา (เกาหลี: 누에라, แปลตรงตัว 'Nuera') เป็นบอยแบนด์สัญชาติเกาหลีใต้ที่ก่อตั้งผ่านรายการเรียลลิตี้แข่งขัน เมคเมท 1 ของสถานีโทรทัศน์เกาหลี (KBS) และบริหารโดย Nouer Entertainment วงประกอบด้วยสมาชิก 7 คน ได้แก่ กีฮย็อน, จุนพโย, ฮย็อนจุน, ยูซ็อบ, หลิน, ปิงฟาน และมิราคุ มีกำหนดเดบิวต์ในวันที่ 26 กุมภาพันธ์ ค.ศ. 2025 พร้อมกับอีพีชื่อ Chapter: New Is Now
ผลงานเพลง > อีพี

| ชื่อเรื่อง | รายละเอียด | อันดับบนชาร์ตสูงสุด> เกาหลีใต้ | ยอดขาย |
| --- | --- | --- | --- |
| Chapter: New Is Now |  กำหนดวางจำหน่าย: 26 กุมภาพันธ์ ค.ศ. 2025  สังกัด: Nouer Entertainment  รูปแบบ: CD, ดาวน์โหลดดิจิทัล, สตรีมมิง | รอประกาศ | รอประกาศ |
ผลงานเพลง > ซิงเกิล

| ชื่อเรื่อง | ปี | อัลบั้ม |
| --- | --- | --- |
| "Infinity" (무한대; 無限大) | 2024 | Chapter: New is Now |
| "N.I.N (New is Now)" | 2025 | Chapter: New is Now |
แหล่งข้อมูลอื่น

เว็บไซต์ทางการ (ในภาษาเกาหลี)
นัดบอดวุ่น ลุ้นรักท่านประธาน

| นัดบอดวุ่น ลุ้นรักท่านประธาน |
| --- | --- |


ฮันกึล: 사내 맞선
ฮันจา: 社內 맞선
อาร์อาร์: Sanae Matseon 
แมกคูน-ไรซ์ชาวเออร์: Sana'e Ma'tsŏn 
ตรงตัว: The Office Blind Date
 
ประเภท: โรแมนติก ตลก
สร้างโดย:   กาเกาเอ็นเตอร์เทนเมนต์  สตูดิโอเอส 
เค้าโครงจาก: นัดบอดวุ่น ลุ้นรักท่านประธาน โดย แฮฮวา
เขียนโดย:   ฮัน ซ็อล-ฮี  ฮง โบ-ฮี 
กำกับโดย: พัค ซ็อน-โฮ
แสดงนำ: อัน ฮโย-ซ็อบ คิม เซ-จ็อง คิม มิน-กยู ซ็อล อิน-อา
ดนตรีโดย: พัค เซ-จุน
ประเทศแหล่งกำเนิด: เกาหลีใต้
ภาษาต้นฉบับ: เกาหลี
จำนวนตอน: 12
การผลิต
บริษัทผู้ผลิต: ครอสพิกเจอส์
ออกอากาศ
เครือข่าย: เอสบีเอสทีวี
ออกอากาศ: 28 กุมภาพันธ์ ค.ศ. 2022 (2022-02-28) – 5 เมษายน ค.ศ. 2022 (2022-04-05)
นัดบอดวุ่น ลุ้นรักท่านประธาน (เกาหลี: 사내 맞선; ฮันจา: 社內 맞선; อาร์อาร์: Sanae Matseon; แปล The Office Blind Date) เป็นละครโทรทัศน์เกาหลี ที่สร้างจากเว็บตูนในชื่อเรื่องเดียวกันโดยแฮฮวา นำแสดงโดยอัน ฮโยซอบ, คิม เซจอง, คิม มิน-กยู และซ็อล อิน-อา ออกอากาศทางช่องเอสบีเอสทีวี วันที่ 28 กุมภาพันธ์ 2022 ออกอากาศทุกวันจันทร์และวันอังคาร เวลา 22:00 น. (ตามเวลาท้องถิ่น) นอกจากนี้ยังสามารถรับชมผ่านการสตรีมได้ในเน็ตฟลิกซ์ในบางภูมิภาค
เรื่องย่อ

ชิน ฮา-รี (คิม เซ-จ็อง) ไปนัดบอดแทนเพื่อนของเธอจิน ยอง-ซอ (ซ็อล อิน-อา) ที่ถูกจัดโดยพ่อของจิน ยอง-ซอ ซึ่งจิน ยอง-ซอไม่ต้องการเช่นนั้น จึงขอให้ชิน ฮา-รี ไปนัดบอดแทนเธอโดยใช้ชื่อจิน ยอง-ซอ โดยคาดหวังว่าจะให้คู่นัดบอดนั้นปฏิเสธ แต่เมื่อไปตามนัดกลับพบว่าคู่นัดบอดคือ คัง แท-มู (อัน ฮโย-ซ็อบ) ซีอีโอของบริษัทจีโอฟู้ดที่ชิน ฮา-รี นั้นทำงานอยู่ ภายหลังคัง แท-มู ตัดสินใจจะแต่งงานกับคู่นัดบอดของเขาโดยไม่รู้ว่าเธอคือจิน ยอง-ซอตัวปลอม อย่างไรก็ตาม ตัวตนปลอมนั้นถูกเปิดเผยในเวลาต่อมา หลังจากที่จิน ยอง-ซอ ก็ได้บังเอิญพบกับ ชา ซอง-ฮัน (คิม มิน-กยู) เลขาคนสนิทของคัง แท-มู หลังจากที่ตัวตนปลอมถูกเปิดเผย คัง แท-มู ได้ขอให้จิน ยอง-ซอ โทรหาชิน ฮา-รี เพื่อไปพบเขาทันที และถามชื่อจริงของเธอกับเธอ ชิน ฮา-รี ไม่ต้องการให้เจ้านายของเธอรู้ว่าเธอคือชิน ฮา-รี พนักงานของบริษัทเขา จึงเกิดตัวตนปลอมที่เรียกว่าชิน กึม-ฮุย ซึ่งเธอใช้ในระหว่างการออกเดทปลอมและเมื่อพบกับปู่ของคัง แท-มู
นักแสดง > นักแสดงนำ

อัน ฮโย-ซ็อบ รับบทเป็น คัง แท-มู
คิม เซ-จ็อง รับบทเป็น ชิน ฮา-รี
คิม มิน-กยู รับบทเป็น ชา ซอง-ฮัน
ซ็อล อิน-อา รับบทเป็น จิน ยอง-ซอ
นักแสดง > นักแสดงสมทบ > คนรอบตัวคัง แท-มู

อี ด็อก-ฮวา รับบทเป็น ประธานคัง ดา-กู
นักแสดง > นักแสดงสมทบ > คนรอบตัวชิน ฮา-รี

ชเว บย็อง-ชัน รับบทเป็น ชิน ฮา-มิน
คิม กวาง กยู รับบทเป็น ชิน จุง-แฮ
ช็อง ยอง-จู รับบทเป็น ฮัน มี-มู
ซง ว็อน-ซ็อก รับบทเป็น อี มิน-วู
แพ อู-ฮี รับบทเป็น โก ยู-รา
นักแสดง > นักแสดงสมทบ > พนักงาน GO Food

คิม ฮย็อน-ซ็อก รับบทเป็น Yeo Eui-ju
อิม กี-ฮง รับบทเป็น Gye-bin
ยูน ซัง-ช็อง รับบทเป็น Hye-ji
ยู อึย-แท รับบทเป็น หัวหน้าแผนกพัฒนาอาหาร
นักแสดง > นักแสดงสมทบ > อื่น ๆ

ซอ ฮเย-วอน รับบทเป็น โจ ยู-ช็อง
อี กี-ฮยอก รับบทเป็น ช็องอู
นักแสดง > นักแสดงรับเชิญ

MeloMance รับบทเป็น ตัวเอง (Ep. 3)
เพลงประกอบ > Part 1

| ลำดับ | ชื่อเพลง | เนื้อเพลง | ทำนอง | Artist | ยาว |
| --- | --- | --- | --- | --- | --- |
| 1. | "Sweet" (스윗해) | Gadeul | Anne Maxx Song Wonjun | อี มู-จิน | 3:36 |
| 2. | "Sweet" (스윗해; Inst.) |   | Anne Maxx Song Wonjun |   | 3:36 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 7:12 |
เพลงประกอบ > Part 2

| ลำดับ | ชื่อเพลง | เนื้อเพลง | ทำนอง | Artist | ยาว |
| --- | --- | --- | --- | --- | --- |
| 1. | "You Are Mine" | Gadeul | Aaron Kim Isaac Han Walter Pok D'tour | วิกทัน | 3:27 |
| 2. | "You Are Mine" (Inst.) |   | Aaron Kim Isaac Han Walter Pok D'tour |   | 3:27 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 6:54 |
เพลงประกอบ > Part 3

| ลำดับ | ชื่อเพลง | เนื้อเพลง | ทำนอง | Artist | ยาว |
| --- | --- | --- | --- | --- | --- |
| 1. | "Sun Shower" (여우비) | Ha Joon Park Se-joon | Seo Jae-ha Kim Young-seong Park Se-joon | Movning | 4:16 |
| 2. | "Sun Shower" (여우비; Inst.) |   | Seo Jae-ha Kim Young-seong Park Se-joon |   | 4:16 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 8:32 |
เพลงประกอบ > Part 4

| ลำดับ | ชื่อเพลง | เนื้อเพลง | ทำนอง | Artist | ยาว |
| --- | --- | --- | --- | --- | --- |
| 1. | "Melting" | Gadeul Zaydro | Zaydro | แบมแบม | 3:04 |
| 2. | "Melting" (Inst.) |   | Zaydro |   | 3:04 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 6:08 |
เพลงประกอบ > Part 5

| ลำดับ | ชื่อเพลง | เนื้อเพลง | ทำนอง | Artist | ยาว |
| --- | --- | --- | --- | --- | --- |
| 1. | "Love, Maybe" (사랑인가 봐) | Kim Min-seok | MeloMance | Secret Number | 3:05 |
| 2. | "Love, Maybe" (사랑인가 봐; Inst.) |   | MeloMance |   | 3:05 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 6:10 |
เพลงประกอบ > Part 6

| ลำดับ | ชื่อเพลง | เนื้อเพลง | ทำนอง | Artist | ยาว |
| --- | --- | --- | --- | --- | --- |
| 1. | "Fall in Love" (사랑이 내 안에 들어와) | Lee Da-hyun | Ranic Lee Da-hyun | Jihan (วีกลี) Park So-eun (วีกลี) | 3:19 |
| 2. | "Fall in Love" (사랑이 내 안에 들어와; Inst.) |   | Ranic Lee Da-hyun |   | 3:19 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 6:38 |
เพลงประกอบ > Part 7

| ลำดับ | ชื่อเพลง | เนื้อเพลง | ทำนอง | Artist | ยาว |
| --- | --- | --- | --- | --- | --- |
| 1. | "Closer" | Woo Ji-hoon | Woo Ji-hoon | Song Ha-yea | 3:58 |
| 2. | "Closer" (Inst.) |   | Woo Ji-hoon |   | 3:58 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 7:56 |
เพลงประกอบ > แทร็กพิเศษ

| ลำดับ | ชื่อเพลง | เนื้อเพลง | ทำนอง | Artist | ยาว |
| --- | --- | --- | --- | --- | --- |
| 1. | "Love, Maybe" (사랑인가 봐) | Kim Min-seok | MeloMance | MeloMance | 3:05 |
| 2. | "Love, Maybe" (사랑인가 봐; Inst.) |   | MeloMance |   | 3:05 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 6:17 |